ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en fr en es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en es es nl ka ka ca en ka ka ka en ka ka en ka en ka en ka en en ka ka ka ka ka en ka en ka en ka en en ka en ka en ka en en ka ka ka ka xmf ka ka ka ka en en en
როგორ დააგროვა მილიონიანი ქონება და ააშენა აივანი ზღვის ხედით გიორგი ბეგაძემ | ტელეგრაფი
თანამდებობის პირის ქონებრივი დეკლარაცია გიორგი ბეგაძემ პირველად, 2016 წლის დეკემბერში შეავსო, საქართველოს პარლამენტის წევრის რანგში.
გიორგი ბეგაძე მეუღლესთან და სამ შვილთან ერთად ცხოვრობს. შესაბამისად დეკლარაციაში ასახულია ოჯახის ყველა წევრის საკუთრება და შემოსავალ- გასავალი.
ასე გამოიყურება დეპუტატის უძრავი ქონების ჩამონათვალი:
არასაცხოვრებელი ფართი საქართველო, თბილისი, გორგასლის37, ფართობი – 18.00 კვ.მ
მიწის ნაკვეთი საქართველო, რუსთავი, მე-7 მიკროს მიმდებარე ტერიტორია, ფართობი – 5000.00 კვ.მ
მიწის ნაკვეთი საქართველო, ყვარელი, წინკლდეები, ფართობი – 10000.00 კვ.მ
მიწის ნაკვეთი საქართველო, ყვარელი, წინკლდეები, ფართობი – 1000.00 კვ.მ
საცხოვრებელი სახლი საქართველო, გრიგოლეთი, ფართობი – 240.00 კვ.მ
მიწის ნაკვეთი საქართველო, ბაკურიანი, ფართობი – 422.00 კვ.მ ნიკოლოზ ბეგაძე (შვილი)
მიწის ნაკვეთი საქართველო, ყვარელი, წინკლდეები, ფართობი – 5650.00 კვ.მ
დეკლარაციის მიხედვით, დეპუტატს კრედიტი აქვს აღებული, რომლის ოდენობაც დეკლარაციის შევსების დროს 14 000 ლარი იყო. ასევე დეკლარაციის შევსების დროს გიორგი ბეგაძეს ნაღდიფულის სახით 14000.00 დოლარი და 9000.00 ევრო ჰქონდა, რომლის წარმომავლობაც დეკლარაციაში მითითებული არ არის.
დეკლარაციის მიხედვით, 2015 წელს გიორგი ბეგაძემ როგორც ილია სახელმწიფო უნივერსიტეტის ასოცირებულმა პროფესორმა ხელფასის სახით 36000.00 ლარი მიიღო.
გიორგი ბეგაძემ და მისმა მეუღლემ 2015 წელს მიწის გასხვისებიდან შემოსავალი მიიღეს, ჯამში ერთობლივად 4000 ლარი.
– ბატონო გიორგი ერთ-ერთმა ორგანიზაციამ მილიონერ დეპუტატთა სია გამოაქვეყნა, სადაც მართალია ბოლოში იყავით, მაგრამ მაინც მოხვდით, 1 024 920 ლარიანი ქონებით. მართლა ფლობთ მილიონიან ქონებას?
– არ ვიცი როგორ დაითვალეს, მეც ხელახლა გადავთვალე მერე…
– გამოქვეყნების მერე გაიგეთ რომ მილიონერი იყავით?
– ჩემი ქონება არის ის, რაც დეკლარაციაში წარვადგინე, ბოლო 10 წლის განმავლობაში ვმუშაობ საგანამანათლებლო სისტემაში, არანაირი ბიზნესი არ მქონია, თუ რამეს ვფლობ, გულწრფელად გეუბნებით, ჩემი დაუღალავი შრომით ვფლობ. შეიძლება რაღაცეები დაითვალეს ძალიან მაღალ ფასებში, მაგრამ რასაც ვფლობ, ვფლობ… გადავხედე ინტერესით ვინ არიან მილიონერებითქო და ჩემი სახელი და გვარი რომ აღმოვაჩინე ჯერ ცოტა გავბრაზდი და მერე ღიმილით შევხედე ამ ამბავს და რატომაც არა, საქართველოში ვისურვებდი რომ ყველა მილიონერი იყოს, მაგრამ არა იმის ხარჯზე, რომ ლარი გაუფასურდეს… გულწრფელად გეტყვით, აივანი მინდოდა მქონოდა ზღვის ხედით, აივანს როგორ ააშენებ სახლი თუ არ გაქვს და ავიღე კრედიტი. უნივერსიტეტში ვმუშაობდი და კრედიტით ავაშენე სახლი. რა თქმა უნდა მარტო კრედიტით ვერ ავაშენებდი, ზაფხულში ჩავდიოდი ჩემს შვილებთან ერთად და ჩემი ხელით ვაშენებდი. შეიძლება ზღვაზე სახლი შეაფასეს როგორც…
– და ააშენეთ ძალიან კარგ ადგილზე, ბიძინა ივანიშვილის მეზობლად
– არ ხართ მეზობლები?
– არაა, მე გრიგოლეთში ავაშენე
– არ გსმენიათ ამბავი, როგორ გახდით მაჟორიტარი დეპუტატი?
– (იცინის) არაა, როოგორ?
– ქალაქში ამბობენ, ხე ვერ შეიტანა ბიძინამ ეზოში და ბეგაძემ გაატარებინაოო…
– არა კედელი დაგინგრევიათ რომ გაგეტარებინათ
– რას ლაპარაკობთ, ძალიან კარგი ისტორიაა, ძალიან სასიამოვნო იქნებოდა თუ ბატონი ბიძინას მეზობელი ვიქნებოდი, რატომაც არა…
წყარო: გაზეთი „ტელეგრაფი” – 29.05.2017წ.
გაზეთი „ტელეგრაფი” გამოდის ყოველ ორშაბათს და ვრცელდება ქალაქ რუსთავის ტერიტორიაზე. გაზეთის შეძენა შესაძლებელია საგაზეთო ჯიხურებში.
Previous articleქვემო ქართლის გუბერნატორს კიდევ ერთი მოადგილე ჰყავს
Next articleრა კრიტერიუმებით შეირჩევიან ადგილობრივი თვითმმართველობის არჩევნებზე „ქართული ოცნების” კანდიდატები
RELATED ARTICLESMORE FROM AUTHOR
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
საკრებულოს მაჟორიტარმა დეპუტატმა გურამ კვარაცხელიამ მოქალაქეთა მორიგი მიღება
ნიკოლოზ ბეგაძემ ევროპის ჩემპიონატზე პირველი შეხვედრა მოიგო
39 მილიონი ლარი ადგილობრივი თვითმმართველობის არჩევნების ჩასატარებლად
“ქორთიარდ მერიოტში” ვლადიმერ ბოისას წიგნის პრეზენტაცია გაიმართა
ორშაბათიდან რუსთავის სკვერებში, პარკებსა და გამწვანების ზოლებში ყვავილების დარგვა დაიწყება
„წიგნი ყველა სოფელს“ – პროექტი დღეიდან იწყება
გაბრაზებული ნეიმარი ჯერ საჩხუბრად გაიწია, შემდეგ კი სავარჯიშო მოედანი დატოვა
რამდენი აბიტურიენტი დარეგისტრირდა ერთიანი ეროვნული გამოცდებისათვის
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სკოლის გამოსაშვები გამოცდები, შესაძლოა, რამდენიმე საგანში გაუქმდეს
რუსთაველი აბიტურიენტები, რომლებმაც ზოგად უნარებში საუკეთესო შედეგები აჩვენეს
ზოგადი უნარების გამოცდის პირველადი შედეგების გამოქვეყნების თარიღი ცნობილია